b'\n_START_ARTICLE_\nNorsk Astronomisk Selskap\n_START_PARAGRAPH_\nNorsk Astronomisk Selskap (NAS) er en ideell organisasjon som har til form\xc3\xa5l \xc3\xa5 fremme interesse for og \xc3\xa5 spre kjennskap til astronomi. Foreningens form\xc3\xa5l er ogs\xc3\xa5 \xc3\xa5 st\xc3\xb8tte amat\xc3\xb8rvirksomhet med r\xc3\xa5d og anvisninger. Hovedkontoret til selskapet ligger i Oslo. Det finnes en rekke lokale astronomiforeninger i landet. Disse har ikke organisatorisk tilknytning til NAS._NEWLINE_Foreningen ble stiftet 25. februar 1938 etter initiativ fra Svein Rosseland, professoren som ogs\xc3\xa5 grunnla Institutt for Teoretisk Astrofysikk (ITA) ved Universitetet i Oslo. Foreningen hadde 2580 medlemmer ved utgangen av 2011. Medlemsbladet siden 1990 har v\xc3\xa6rt Astronomi, som erstattet bladet Amat\xc3\xb8r Astronomen. Astronomi kommer ut seks ganger hvert \xc3\xa5r.'